Star Wars: Episode VIII The Last Jedi

***Star Wars*: Episode VIII *The Last Jedi*** on kaheksas elokuva Star Wars Saaga. Se on kirjoittanut ja ohjannut Rian Johnson ja oli julkaistu 13, joulukuuta. 2017.Elokuvan on sekä tuottanut Kathleen Kennedy, Ram Bergman ja vastaava tuottaja J.J. Abrams. Elokuvassa Mark Hamill, Carrie Fisher, Adam Driver, Daisy Ridley, John Boyega, Oscar Isaac, Lupita Nyong'o, Domhnall Gleeson, Anthony Daniels, Gwendoline Christie ja Andy Serkis palaavat The Force Awakensista tuttuihin rooleihinsa, minkä lisäksi uusina näyttelijöinä ovat Benicio Del Toro, Laura Dern ja Kelly Marie Tran.

The Last Jedi alkaa välittömästi Tähtien sota: Episodi VII – The Force Awakensin jälkeen, kolmekymmentä vuotta alkuperäisen Tähtien sota -trilogian päätöksen jälkeen. Se jatkaa Reyn tarinaa tämän löydettyä jedimestari Luke Skywalkerin, sekä kenraali Leia Organan Vastarinnan ja Ensimmäisen ritarikunnan välistä sotaa.

Elokuva julkaistiin 14. joulukuuta 2017 Yhdistyneessä kuningaskunnassa, Meksikossa, Latinalaisessa Amerikassa ja Euroopassa sekä 15. joulukuuta 2017 Pohjois-Amerikassa, ja se julkaistiin 5. tammikuuta 2018 Kiinassa. Joissain pohjoisamerikkalaisissa teattereissa oli rajoitettuja ennakkonäytöksiä 14. päivän iltana perinteisen keskiyön näytöksen sijaan. The Last Jedin jatko-osa Tähtien sota: Episodi IX – The Rise of Skywalker on suunniteltu julkaistavan 20. joulukuuta 2019, mikä päättää jatkotrilogian.

## Virallinen kuvaus

Skywalker-saaga saa jatkoa Lucasfilmin elokuvassa Star Wars: The Last Jedi, kun The Force Awakens -elokuvasta tutut sankarit yhdistävät voimansa galaktisten legendojen kanssa ja matkaavat eeppiselle seikkailulle, jonka varrella kohdataan niin ikivanhoja arvoituksia kuin järisyttäviä paljastuksia menneisyydestä.

## Alkuteksti

```
ENSIMMÄINEN RITARIKUNTA hallitsee.
Tuhottuaan rauhanomaisen
Tasavallan ylijohtaja Snoke
lähettää nyt armottomia
legiooniaan ottamaan
hallintaansa galaksin.

Vain kenraali Leia Organan
VASTARINNAN taistelijat
vastustavat nousevaa
tyranniaa varmoina siitä,
että jedimestari Luke Skywalker
palaa ja tuo toivon
kipinän taisteluun.

Mutta Vastarinta on
paljastunut. Kun Ensimmäinen
ritarikunta suuntaa
kapinallisten tukikohtaan,
sankarimme aloittavat
epätoivoisen paon....
```

## Juoni

Tähdentappajatukikohdan tuhoutumisen jälkeen kenraali Leia Organan johtama Vastarinta on evakuoitumassa tukikohdastaan planeetta D’Qarilta juuri kun Ensimmäinen ritarikunta hyökkää heidän kimppuunsa. Poe Dameron käy vastahyökkäykseen, mutta samalla Vastarinta menettää kaikki pommittajansa. Jäljelle jääneet alukseet siirtyvät hyperavaruuteen, mutta ritarikunta seuraa heitä uudenlaisella jäljittimellä. Seuraavan hyökkäyksen aikana Kylo Ren epäröi komentoaluksen tuhoamista aistiessaan äitinsä Leian siellä. TIE-hävittäjät kuitenkin tuhoavat aluksen komentosillan, tappaen monet Vastarinnan johtajista. Leia pelastautuu Voiman avulla, mutta heikentyy toimintakyvyttömäksi, jättäen komennon vara-amiraali Amilyn Holdolle. Poe on tyytymätön Leian ja Holdon passiivisiin strategioihin ja alkaa Finnin, BB-8:n ja mekaanikko Rose Ticon avustuksella kehittää suunnitelmaa jäljittimen deaktivoimiseksi.

Sillä välin Rey on matkustanut Chewbaccan ja R2-D2:n kanssa Millennium Falconilla meriplaneetta Ahch-Tolle tapaamaan Luke Skywalkeria. Luke kieltäytyy kouluttamasta Reytä jediksi, koska tuntee itsensä ja kaikkien edeltäjiensä epäonnistuneen jedeinä, eikä tieto Han Solon kuolemasta muuta hänen mieltään. Luken huomaamatta Rey ja Kylo alkavat kommunikoida toistensa kanssa telepaattisten näkyjen avulla. R2-D2:n suostuttelemana Luke päättää antaa Reylle ainakin muutaman oppitunnin. Luke ja Kylo kertovat kumpikin Reylle erilaisen tarinan siitä miksi Kylo aikoinaan kääntyi Voiman pimeälle puolelle. Luke tunnustaa lopulta, että oli harkinnut Kylon tappamista huomattuaan yksinvaltias Snoken yrittävän korruptoida tämän, mutta juuri tämä oli saanut Kylon tuhoamaan hänen uuden jediritarikuntansa. Rey uskoo Kylon voivan palata valoisalle puolelle ja lähtee Ahch-Tolta kohtaamaan tämän ilman Lukea. Luke aikoo polttaa Ahch-Ton jeditemppelin rauniot ja jedien pyhät kirjat, mutta hänen epäröidessään Yodan henki tekee sen hänen puolestaan. Yoda uskoo Reyllä olevan jo kaikki oppimiseen tarvittava ja rohkaisee Lukea oppimaan epäonnistumisistaan.

Holdo aikoo tyhjentää komentoaluksen ja evakuoida Vastarinnan joukot pienempiin aluksiin. Pitäen suunnitelmaa pelkurimaisena, Poe päättää aloittaa kapinan Holdoa vastaan. Finn, Rose ja BB-8 matkustavat planeetta Cantonicalla sijaitsevaan kasinokaupunkiin Canto Bight ja tapaavat siellä nimeä DJ käyttävän piraatin ja koodinmurtajan. Mutta kun he soluttautuvat Snoken alukselle jäljittimen deaktivoimiseksi, kapteeni Phasma vangitsee heidät ja vain BB-8 pääsee pakoon. Rey saapuu itsekin sinne, mutta Kylo vangitsee hänet ja vie Snoken luokse. Snoke paljastaa olleensa se, joka mahdollisti Reyn ja Kylon välisen yhteyden Voiman kautta, osana suunnitelmaansa Luken tuhoamiseksi. Mutta kun Snoke antaa käskyn tappaa Rey, Kylo tappaakin Snoken ja Reyn avustuksella myös Snoken henkivartijat. Kylo yrittää taivutella Reyn hallitsemaan galaksia rinnallaan, mutta Rey kieltäytyy ja he alkavat Voimaa käyttäen kamppailla Anakin Skywalkerin valosapelista, kunnes se halkeaa kahtia.

Parantunut Leia tainnuttaa Poen ja määrää Vastarinnan joukkoja aloittamaan evakuoitumisen mineraaliplaneetta Craitille, jossa sijaitsee Kapinaliiton entinen etuvartio. Holdo yrittää samalla hämätä Ensimmäisen ritarikunnan laivastoa pysymällä komentoaluksella. DJ kuitenkin paljastaa Vastarinnan suunnitelman ritarikunnalle, joka tuhoaa suuren osan evakuointialuksista. Holdo uhraa itsensä vaurioittaakseen Snoken alusta ohjaamalla Vastarinnan komentoaluksen hyperajolla törmäämään siihen. Kaaoksen keskellä Rey pakenee ja Kylo julistautuu Ensimmäisen ritarikunnan uudeksi yksinvaltiaaksi. BB-8 vapauttaa Finnin ja Rosen, jotka kukistavat Phasman ja pakenevat Craitille. Kun ritarikunta lähettää kävelijöitä sekä TIE-hävittäjiä Vastarinnan kimppuun, Poe, Finn ja Rose johtavat vastahyökkäystä vanhoilla kiitureilla. Rey ja Chewbacca houkuttelevat TIE-hävittäjät Falconilla pois ja Rose estää Finniä uhraamasta itseään, kun tämä yrittää tuhota ritarikunnan voimakkaan muurinmurtajatykin, joka tekee reiän tukikohtaan.

Luke ilmestyy ja kohtaa ritarikunnan yksin antaakseen Vastarinnalle aikaa paeta. Kylo käskee joukkoja tulittamaan häntä, mutta se ei tehoa, joten Kylo kohtaa Luken valosapelitaistelussa. Kun hän osuu Lukeen, paljastuu, että Luke oli yhä Ahch-Tolla ja lähettänyt Voiman kautta pelkän heijastuksen omasta kehostaan. Luke julistaa Kylolle, ettei tule olemaan viimeinen jedi, ja Rey avaa kivien tukkiman tunnelin auttaakseen Vastarinnan eloonjääneet Falconille. Luken keho Ahch-Tolla katoaa, kun hän kaiken energiansa kuluttaneena ja sisäisen rauhan saavuttaneena yhdistyy Voimaan. Leia vannoo, että kapinalla on kaikki mitä se tarvitsee noustakseen jälleen, ja paljastuu, että Rey oli ottanut Ahch-Tolta lähtiessään jedien kirjat mukaansa. Canto Bightilla eräs tallipoika, joka oli aiemmin auttanut Finniä ja Rosea, tarttuu luutaansa Voiman avulla ja katsoo toiveikkaana tähtiä.

## Videot

### Suomenkieliset Trailerit

Star Wars The Last Jedi Teaser traileriStar Wars The Last Jedi - Official New Trailer FIThe Last Jedi Behind The Scenes Look, D23
### Englanninkieliset Trailerit

Star Wars The Last Jedi Official TeaserStar Wars The Last Jedi Behind The ScenesStar Wars The Last Jedi Trailer (Official)Directing The Last JedithumbStar Wars The Last Jedi Training FeaturetteStar Wars The Last Jedi Worlds of The Last JediStar Wars The Last Jedi World of White and RedStar Wars The Last Jedi In-Home Trailer (Official)Star Wars The Last Jedi Blooper Reel
### Haastattelut

Star Wars The Last Jedi Daisy Ridley "Rey" Behind the Scenes Official Movie InterviewStar Wars The Last Jedi Oscar Isaac Behind the Scenes Official Movie InterviewStar Wars The Last Jedi Adam Driver "Kylo Ren" Behind the Scenes Official Movie InterviewStar Wars The Last Jedi Domhnall Gleeson "General Hux" Behind the Scenes Official Movie InterviewStar Wars The Last Jedi Kelly Marie Tran "Rose" Behind the Scenes Official Movie InterviewStar Wars The Last Jedi John Boyega "Finn" Behind the Scenes Official Movie InterviewStar Wars The Last Jedi Mark Hamill "Luke Skywalker" Behind the Scenes Official Movie InterviewStar Wars The Last Jedi Carrie Fisher Behind the Scenes Official Movie InterviewStar Wars The Last Jedi Joonas Suotamo "Chewbacca" Behind the Scenes Official Movie InterviewStar Wars The Last Jedi Anthony Daniels "C-3PO" Behind the Scenes Official Movie InterviewStar Wars The Last Jedi Gwendoline Christie "Captain Phasma" Behind the Scenes Movie InterviewStar Wars The Last Jedi Benicio del Toro "DJ" Behind the Scenes Official Movie InterviewStar Wars The Last Jedi Laura Dern "Vice Admiral Holdo" Behind the Scenes Official Movie InterviewStar Wars The Last Jedi Director Rian Johnson Behind the Scenes Official Movie Interview

### TV-Spotit

Star Wars The Last Jedi "Awake" ( 45)Star Wars The Last Jedi "Heroes" ( 30)Star Wars The Last Jedi "Tempt" ( 30)Star Wars The Last Jedi "Back" ( 15)
## Galleria

***Star Wars Fin Wikia*** sisältää kokoelman kuvista ja medioista ***Star Wars: Episode VIII The Last Jedi***.